KOMISSION KERTOMUS

Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001 soveltamisesta vuonna 2010

ESIPUHE

Tämä vuotta 2010 koskeva kertomus on laadittu Euroopan parlamentin, neuvoston ja komission asiakirjojen saamisesta yleisön tutustuttavaksi annetun asetuksen (EY) N:o 1049/2001[1] 17 artiklan 1 kohdan mukaisesti. Se perustuu tilastotietoihin, joiden yhteenveto esitetään liitteessä.

Tilastot kuvaavat pelkästään hakemusten määrää, eivät pyydettyjen asiakirjojen määrää. Käytännössä hakemus voi koskea yhtä asiakirjaa tai tietyn menettelyn koko asiakirja-aineistoa. Tilastot eivät sisällä sellaisia asiakirjoja koskevia hakemuksia, jotka olivat tutustumispyynnön aikaan yleisesti saatavilla.

1. ASETUKSEN (EY) N:O 1049/2001 TARKISTAMINEN

2. Komissio esitti 30. huhtikuuta 2008 ehdotuksen asetuksen uudelleenlaatimisesta, ja ehdotus on edelleen ensimmäisessä käsittelyssä. Parlamentti äänesti 11. maaliskuuta 2009 mietinnöstä, joka sisälsi tarkistuksia edotukseen, mutta lykkäsi äänestystä lainsäädäntöpäätöslauselmasta. Kesäkuun 2009 vaalien jälkeen uusi parlamentti jatkoi komission ehdotuksen käsittelyä. Perussopimus-, työjärjestys- ja toimielinasioiden valiokunta (AFCO) antoi lausuntonsa 30. marraskuuta 2010 ja vetoomusvaliokunta (PETI) 1. joulukuuta 2010. Kansalaisvapauksien sekä oikeus- ja sisäasioiden valiokunta (LIBE) ei ole vielä äänestänyt uudesta mietintöluonnoksesta. Neuvostossa ehdotusta on tarkasteltu työryhmätasolla.

3. Koska Lissabonin sopimus tuli voimaan 1. joulukuuta 2009, komissio toimitti 21. maaliskuuta 2011 uuden ehdotuksen. Uusi ehdotus laadittiin, jotta asetus (EY) N:o 1049/2001 vastaisi Lissabonin sopimuksen vaatimuksia. Ehdotuksen tarkoituksena on laajentaa asetuksen soveltamisalaa Euroopan unionin toiminnasta tehdyn sopimuksen konsolidoidun toisinnon 15 artiklan 3 kohdan mukaisesti kaikkiin Euroopan unionin toimielimiin, elimiin ja laitoksiin. Eräitä rajoituksia sovelletaan kuitenkin unionin tuomioistuimeen, Euroopan keskuspankkiin ja Euroopan investointipankkiin.

4. REKISTERIT JA INTERNETSIVUT

5. Vuonna 2010 komission asiakirjarekisteriin lisättiin 18 661 uutta asiakirjaa (ks. liitteessä oleva taulukko).

6. Asetuksen (EY) N:o 1049/2001 17 artiklan 1 kohdan mukaan komission on ilmoitettava vuosikertomuksissaan sen hallussa olevien, asetuksen 9 artiklan 1 kohdassa[2] tarkoitettujen arkaluonteisiksi luokiteltujen ja siksi rekisteriin sisältymättömien asiakirjojen lukumäärä. Komissio julkinen asiakirjarekisteri käsittää KOM-, K-, EUVL-, PV- ja SEC-sarjojen asiakirjat. Vuonna 2010 komissio ei laatinut eikä vastaanottanut kyseisiin asiakirjaluokkiin kuuluvia arkaluonteisia asiakirjoja.

7. Europa-palvelimen ”Avoimuus ja asiakirjojen saatavuus” -sivuille tehtiin vuonna 2010 vierailuja seuraavasti:

Kävijöiden määrä | Käyntien määrä | Avattuja sivuja |

Yhteensä | 48 557 | 61 308 | 452 695 |

Keskimäärin kuukaudessa | 4 046 | 5 109 | 37 725 |

8. YHTEISTYÖ ASETUKSEN SOVELTAMISALAAN KUULUVIEN MUIDEN TOIMIELINTEN KANSSA

Asetuksen 15 artiklan 2 kohdan mukainen toimielinten välinen komitea ei kokoontunut vuonna 2010. Euroopan parlamentti, neuvosto ja komissio olivat kuitenkin säännöllisesti yhteydessä toisiinsa hallintotasolla, jotta asetuksen yhdenmukainen soveltaminen voitiin varmistaa.

9. ASIAKIRJOIHIN TUTUSTUMISTA KOSKEVIEN HAKEMUSTEN TARKASTELU

10. Vuonna 2010 asetuksen (EY) N:o 1049/2001 mukaisesti tehtyjen alkuperäisten hakemusten määrä on noussut tuntuvasti (6127 hakemusta vuonna 2010 ja 5055 vuonna 2009, ts. 21 % enemmän).

11. Uudistettuja hakemuksia koskevien päätösten määrä ei muuttunut vuonna 2010: päätöksiä tehtiin 122 vuonna 2010, kun niitä oli tehty 120 vuonna 2009. Uudistettuihin hakemuksiin annettiin yhteensä 152 vastausta. Jäljelle jäävien 30 tapauksen käsittely on päätetty ilman asetuksen (EY) N:o 1049/2001 nojalla tehtyä muodollista päätöstä. Nämä tapaukset liittyvät joko perusteettomiin hakemuksiin tai pyyntöihin, jotka käsiteltiin soveltuvamman oikeusperustan nojalla, kuten hakemuksen esittäjän omia henkilötietoja koskevissa tapauksissa henkilötietojen suojaamista koskevan asetuksen (EY) N:o 45/2001 nojalla. Uudistettujen hakemusten lukumäärä nousi siten, että se oli 140 vuonna 2009 ja 181 vuonna 2010. Uudistettujen hakemusten ja tehtyjen päätösten välinen ero johtuu siitä, että vuoden lopulla 68 hakemuksen käsittely oli vielä kesken.

12. Kilpailupolitiikkaa koskevia hakemuksia tehdään eniten, sillä 9,07 prosenttia alkuperäisistä hakemuksista koskee tätä alaa. Lähes yhtä paljon hakemuksia tehdään myös muilla EU:n politiikan keskeisillä aloilla, kuten oikeus- ja sisäasiat, liikenne ja energia, sisämarkkinat, verotus ja tulliliitto, terveys- ja kuluttaja-asiat, ympäristöasiat ja yritys- ja teollisuustoiminta.

13. Suurimpia hakijaryhmiä ovat edelleen akateemisten alojen edustajat, jotka esittävät 23,24 prosenttia alkuperäisistä hakemuksista, asianajotoimistot, joiden osuus 10,69 prosenttia, ja kansalaisyhteiskunta (kansalaisjärjestöt ja eturyhmät), jonka osuus on 8,18 prosenttia kaikista hakemuksista. Hakijoiden yhteiskunnallis-ammatillinen tausta ei käy ilmi 32,68 prosentissa hakemuksista.

14. Alkuperäisten hakemusten maakohtainen jakauma on pysynyt varsin samanlaisena kuin aikaisempina vuosina. Suurin osa hakemuksista, 17,95 prosenttia, oli luonnollisista syistä Belgiaan sijoittautuneiden henkilöiden tai yhteisöjen tekemiä. Lähes yhtä suuri osuus (16,62 %) on kuitenkin peräisin Saksasta. Minkään muun jäsenvaltion osuus ei ylittänyt 10:tä prosenttia hakemuksista. Eniten hakemuksia esitetään asukasluvultaan suurimmista jäsenvaltioista eli Ranskasta, Italiasta, Espanjasta, Yhdistyneestä kuningaskunnasta ja Alankomaista. Niiden osuus hakemuksista on 36,45 prosenttia. Uusista jäsenvaltioista peräisin olevien hakemusten määrä kasvoi hieman, esimerkiksi 4,23 prosenttia hakemuksista oli peräisin Tšekistä ja 2,76 prosenttia Puolasta.

15. TUTUSTUMISOIKEUDESTA TEHTÄVIEN POIKKEUSTEN SOVELTAMINEN

16. Niiden alkuperäisten hakemusten osuus, joissa hakijalle myönnettiin täysi tutustumisoikeus, oli vuonna 2010 edelleen yli 80 prosenttia (82,16 %). Osittainen tutustumisoikeus myönnettiin 5,37 prosentissa alkuperäisiä hakemuksia. Asiakirjat asetettiin kokonaisuudessaan hakijan käyttöön 82,16 prosentissa tapauksista (84,23 prosenttia vuonna 2009) ja 5,37 prosentissa tapauksista (4,11 prosenttia vuonna 2009) asiakirjat asetettiin käyttöön osittain. Tämä merkitsee, että vuoden 2009 tapaan niiden alkuperäisten hakemusten osuus, joissa tutustumisoikeus evättiin kokonaan (eri syistä) jo alkuvaiheessa, vakiintui noin 12 prosenttiin.

17. Alkuperäisen vastauksen vahvistavien päätösten osuus palasi vuoden 2009 laskun jälkeen vuoden 2008 tasolle (50 % vuonna 2010, 48,08 % vuonna 2008 ja vain 22,50 % vuonna 2009).

Myös niiden tapausten osuus, joissa asiakirjat asetettiin hakijan käyttöön kokonaisuudessaan, vaikka vastaus oli aluksi ollut kielteinen, palasi vuotta 2008 vastaavalle tasolle (15,57 % vuonna 2010, 50 % vuonna 2009 ja 18,59 % vuonna 2008). Toisaalta niiden tapausten osuus, joissa asiakirjat asetettiin osittain käyttöön aluksi annetun kielteisen vastauksen jälkeen, kasvoi tuntuvasti (34,43 % vuonna 2010, kun se oli 27,50 % vuonna 2009).

18. Alkuperäisiä hakemuksia hylättiin edelleen pääasiassa seuraavista syistä:

19. tarkastus-, tutkinta- ja tilintarkastustoimien tarkoitusten suojaaminen (4 artiklan 2 kohdan kolmas luetelmakohta); tällä perusteella hylättyjen hakemusten osuus supistui hieman vuodesta 2009 (26,63 %, kun se oli 27,61 % vuonna 2009);

20. komission päätöksentekomenettelyn suojaaminen (4 artiklan 3 kohta); kesken käsittelyn olevien tapausten osuus hylätyistä hakemuksista oli 16,80 prosenttia ja sisäiseen käyttöön tarkoitettuja lausuntoja koskevien tapausten osuus 9,66 prosenttia, eli yhteensä 26,42 prosenttia (kun vastaava kokonaisosuus oli 25,61 % vuonna 2009).

Taloudellisten etujen suojaamisen perusteella hylättyjen hakemusten osuus supistui hieman edellisvuoteen verrattuna. Näiden tapausten osuus oli 11,84 prosenttia (13,99 % vuonna 2009).

21. Hylkäämispäätöksiä vahvistettiin edelleen pääasiassa seuraavista syistä:

22. tutkintatoimien tarkoituksen suojaaminen (32 %, kun se oli 25,91 % vuonna 2009);

23. taloudellisten etujen suojaaminen (16,67 %, kun se oli 17,52 % vuonna 2009);

24. komission päätöksentekomenettelyn suojaaminen; kesken käsittelyn olevien tapausten osuus hylätyistä hakemuksista oli 11,33 prosenttia ja sisäiseen käyttöön tarkoitettuja lausuntoja koskevien tapausten osuus 8 prosenttia, eli yhteensä 19,33 prosenttia (kun vastaava kokonaisosuus oli 26,64% vuonna 2009).

25. EUROOPAN OIKEUSASIAMIEHELLE TEHDYT KANTELUT

26. Oikeusasiamies lopetti vuoden 2010 aikana 23 sellaisen kantelun käsittelyn, jotka liittyivät asiakirjoja koskevien tutustumispyyntöjen käsittelyyn komissiossa. Nämä tapaukset olivat seuraavat:

1 tapauksen käsittely päätettiin toteamatta hallinnollista epäkohtaa |

2953/2008/FOR |

13 tapauksen käsittely päätettiin esittämällä kriittisiä tai muita huomautuksia |

3699/2006/ELB | 355/2007/TN(FOR) | 671/2007/PB | 2502/2007/RT |

3163/2007/BEH | 676/2008/RT[3] | 1039/2008/FOR | 1438/2008/DK |

1202/2009/GG | 1207/2009/GG | 1302/2009/TS | 100/2010/GG |

465/2010/FOR |

9 tapauksen käsittely päätettiin ilman jatkotoimia |

301/2008/IP | 2219/2008/(JMA)MHZ | 2643/2008(TN)RT | 3052/2008(BB)FOR |

966/2009/JMA | 2647/2009/IP | 172/2010/ANA | 1195/2010/OV |

1357/2010/MHZ |

27. Oikeusasiamies aloitti vuoden aikana 22 sellaisen tapauksen käsittelyn, joissa asiakirjoihin tutustuminen oli joko kantelun pää- tai sivuasia.

28. TUOMIOISTUIMESSA NOSTETUT KANTEET

Vuonna 2010 annettiin erityisen paljon uutta oikeuskäytäntöä[4].

29. Vuonna 2010 unionin tuomioistuin antoi 4 tuomiota muutoksenhakuasioissa:

Asia C-362/08 P, Internationaler Hilfsfonds v. komissio, tuomio 26.1.2010 | Asia C-139/07 P, komissio v. Technische Glaswerke Ilmenau, tuomio 29.6.2010 (TGI) |

Asia C-28/08 P, komissio v. Bavarian Lager, tuomio 29.6.2010 | Yhdistetyt asiat C-514/07 P, C-528/07 P, C- 532/07 P, Ruotsin kuningaskunta v. API ja komissio, tuomio 21.9.2010 |

Nämä neljä tuomiota selvensivät merkittävästi asetuksen (EY) N:o 1049/2001 aineellisten ja proseduraalisten periaatteiden tutkintaa.

Unionin tuomioistuin selvensi kahdessa 29. kesäkuuta 2010 antamassaan tuomiossa ( Bavarian Lager ja TGI ) aineellisia periaatteita, jotka liittyvät asetuksen (EY) N:o 1049/2001 4 artiklan 1 kohdan b alakohdan ja 4 artiklan 2 kohdan kolmannen luetelmakohdan mukaisten poikkeusten tulkintaan. Asiassa API antamassaan tuomiossa unionin tuomioistuin tulkitsi puolestaan 4 artiklan 2 kohdan toisen luetelmakohdan mukaista poikkeusta.

Bavarian Lager –asiassa tuomioistuin totesi, että jos yleisön pyyntö tutustua asiakirjoihin koskee henkilötietoja sisältäviä asiakirjoja, tietosuoja-asetuksen säännöksiä sovelletaan kokonaisuudessaan. Tämä koskee myös säännöstä, jonka mukaan henkilötietojen siirron vastaanottaja velvoitetaan osoittamaan tietojen ilmaisemisen olevan tarpeen, ja säännöstä, jonka mukaan rekisteröidyllä on oikeus milloin tahansa vastustaa itseään koskevien tietojen käsittelyä tilanteeseensa liittyvien huomattavan tärkeiden ja perusteltujen syiden vuoksi.

TGI -tuomiossaan unionin tuomioistuin katsoi, että komission hallintomenettelyn asiakirja-aineistoon valtiontukitapausten tutkinnassa sisältyvät asiakirjat kuuluvat sen olettaman alaan, jonka mukaan asiakirjojen sisältämien tietojen ilmaiseminen vahingoittaa lähtökohtaisesti tutkintatoimien tarkoitusten suojaa. Valtiontukiasetuksessa ei myönnetä asianomaisille osapuolille oikeutta tutustua asiakirjoihin. Jos ne voisivat tutustua asiakirjoihin asetuksen (EY) N:o 1049/2001 nojalla, valtiontukien valvontajärjestelmä kyseenalaistuisi. Tuomioistuin totesi, että tästä olettamasta voidaan kuitenkin poiketa, jos hakija osoittaa, että pyydetty asiakirja ei kuulu kyseisen olettaman alaan tai että on olemassa ylivoimainen yleinen etu, joka oikeuttaa ilmaisemaan kyseisen asiakirjan sisältämät tiedot.

API -asiassa tuomioistuin vahvisti olettaman, jonka mukaan toimielimen EU:n tuomioistuimille ennen oikeudenkäynnin päättymistä esittämiin kirjelmiin ei ole oikeutta tutustua. TGI -tuomion perustelulogiikan tapaan tämäkin oikeudenkäynteihin liittyvän poikkeuksen tulkinta perustui tuomioistuinmenettelyjä sääntelevään oikeuskehykseen ja periaatteeseen, jonka mukaan yleisöllä ei ole tutustumisoikeutta tuomioistuimen tuomiovallan piiriin kuuluviin asiakirjoihin.

Internationaler Hilfsfonds -asiassa tuomioistuin selvensi, että sama henkilö voi milloin tahansa tehdä uuden hakemuksen tutustumisesta asiakirjoihin, joita on aikaisemmin kieltäydytty antamasta hänen nähtäväkseen. Tällainen hakemus velvoittaa asianomaisen toimielimen tutkimaan, onko aikaisempi kieltäytyminen edelleen perusteltu, kun otetaan huomioon oikeudellisten seikkojen tai tosiseikkojen muuttuminen sillä välin.

30. Unionin yleinen tuomioistuin on antanut 5 tuomiota komission päätöksiä koskevissa asioissa:

Yhdistetyt asiat T-355/04 ja T-446/04, Co-Frutta Soc.coop. v. komissio, tuomio 19.1.2010 | Asia T-237/05, Editions Odile Jacob SAS v. komissio, tuomio 9.6.2010 | Asia T-111/07, Agrofert v. komissio, tuomio 7.7.2010 |

Asia T-474/08, D. Umbach v. komissio, tuomio 21.10.2010 | Yhdistetyt asiat T-494/08–T-500/08 ja T-509/08, Ryanair v. komissio, tuomio 10.12.2010 |

Kahdessa tapauksessa, jotka koskivat tutustumista komission tutkinta-asiakirjoihin yrityskeskittymien valvonnan alalla – Editions Odile Jacob ja Agrofert , unionin yleinen tuomioistuin kumosi asetuksen (EY) N:o 1049/2001 nojalla tehdyt komission päätökset. Päätösten kumoamisen perusteena oli se, ettei kyseisiä asiakirjoja ollut tutkittu asiakirjakohtaisesti ja konkreettisesti[5].

Ryanair -asiassa yleinen tuomioistuin noudatti unionin tuomioistuimen TGI -asiassa antamaa tuomiota ja hylkäsi kanteet.

Kahdessa muussa tapauksessa yleinen tuomioistuin puolestaan vahvisti asetuksen (EY) N:o 1049/2001 nojalla tehdyt komission päätökset.

Kanteet hylättiin myös asiassa T-439/08, Agapiou Joséphidès v. komissio ja EACEA , 21.10.2010 annetussa tuomiossa, jossa komissio oli yksi vastaajista, vaikka riidanalaisen päätöksen teki EACEA.

Lisäksi on mainittava seuraavat 3 tapausta, jotka on kantajan pyynnöstä poistettu rekisteristä:

Asia T-245/09, Shell Hellas v. komissio, määräys 5.1.2010 | Asia T-251/09, Soc. des Pétroles Shell v. komissio, määräys 5.1.2010 | Asia T-170/03, BAT v. komissio, määräys 6.9.2010 |

31. Vuonna 2010 nostettiin 14 uutta kannetta asetuksen (EY) N:o 1049/2001 mukaisia komission päätöksiä vastaan:

Asia T-17/10, Gerald Steinberg v. komissio | Asia T-36/10, Internationaler Hilfsfonds e.V. v. komissio | Asia T-120/10, ClientEarth ym. v. komissio |

Asia T-167/10, Evropaïki Dynamiki v. komissio | Asia T-180/10, Nickel Institute v. komissio | Asia T-181/10, Reagens SpA v. komissio |

Asia T-267/10, Land Wien v. komissio | Asia T-291/10, Anne Martin v. komissio | Asia T-300/10, International Hilfsfonds e.V. v. komissio |

Asia T-301/10, Sophie in 't Veld v. komissio | Asia T-359/10, Ecologistas en Acción-CODA v. komissio | Asia T-395/10, Stichting Corporate Europe Observatory v. komissio |

Asia T-449/10, ClientEarth ym. v. komissio | Asia T-511/10, Evropaïki Dynamiki v. komissio |

32. Lisäksi kolmessa uudessa asiassa yleisen tuomioistuimen tuomioihin on haettu muutosta unionin tuomioistuimelta.

Komissio haki muutosta seuraavissa asioissa annettuihin tuomioihin (ks. 7.2. jakso):

Asia C-404/10P, komisso v. Editions Odile Jacob SAS, Lagardère SCA | Asia C-477/10P, komissio v. Agrofert Holding a.s., muut asianosaiset Ruotsi, Suomi, Tanska, Polski Koncern Naftowy Orlen SA |

Kantaja on hakenut muutosta seuraavassa asiassa:

Asia C-609/10P, Dieter C. Umbach v. komissio |

33. PÄÄTELMÄT

34. Vuonna 2010 tutustumispyyntöjen määrä nousi jälleen merkittävästi. Vuonna 2009 pyyntöjen määrä pysytteli edellisvuoden tasolla (noin 5000), mutta vuonna 2010 pyyntöjä esitettiin yli 6000. Tästä 20 prosentin kasvusta huolimatta pääosa pyynnöistä on saatu käsiteltyä: neljään pyyntöön viidestä vastattiin myöntävästi. On merkille pantavaa, että tutustumispyyntöjen määrä on kymmenessä vuodessa noussut 500 pyynnöstä 6000 pyyntöön vuodessa. Kun otetaan huomioon pyyntöjen kokonaismäärä, uudistettujen hakemusten, oikeusasiamiehelle tehtyjen kantelujen ja tuomioistuimessa nostettujen kanteiden määrä on varsin vaatimaton.

Vaikka kansalaisten osuus on kasvanut, useimmiten hakemukset ovat peräisin akateemisten alojen edustajilta, kansalaisjärjestöiltä, eturyhmiltä ja asianajotoimistoilta. Monet pyynnöistä liittyvät rikkomisesta johtuviin menettelyihin, kilpailusääntöihin, yrityskeskittymiin ja valtiontuki- tai polkumyyntitapauksiin. Aikaisempien vuosien tapaan tutustumispyynnöt liittyvät pääasiassa komission tehtäviin EU:n lainsäädännön täytäntöönpanijana. Sovellettavien sääntöjen mukaan toiminnan avoimuus on suhteutettava muihin oikeutettuihin etuihin. Monet komission uudet lainsäädäntöaloitteet julkaistaan usein jo ennakkoon, joten julkisuusperiaatetta noudatetaan niiden osalta varsin pitkälle.

35. Asetuksen antamisesta on kulunut kymmenen vuotta, ja sen täytäntöönpano on vakiinnuttanut hallintokäytännöt, jotka koskevat kansalaisten oikeutta tutustua komission asiakirjoihin. Unionin tuomioistuin ja yleinen tuomioistuin ovat oikeuskäytäntönsä avulla edistäneet merkittävästi tätä toimintatapojen vakiinnuttamista. Komissio on vakuuttunut siitä, että asetuksen uudelleentarkastelun pitäisi perustua aikaisempien kymmenen vuoden aikana saavutettuihin tuloksiin.

LIITE

Asetuksen (EY) N:o 1049/2001 soveltamiseen liittyviä tilastoja

REKISTERIIN LISÄTTYJEN ASIAKIRJOJEN MÄÄRÄ

ALKUPERÄISET HAKEMUKSET

VASTAANOTETUT JA KÄSITELLYT HAKEMUKSET

2008[6] | 2009 | 2010 |

Vastaanotetut hakemukset | - | 5401 | 6361 |

Annetut vastaukset[7] [8] | - | 6636 | 7148 |

Asetukseen (EY) N:o 1049/2001 perustuvat vastaukset | 5197 | 5055 | 6127 |

LOPPUTULOS

2008 | 2009 | 2010 |

Määrä | % | Määrä | % | Määrä | % |

UUDISTETUT HAKEMUKSET

VASTAANOTETUT JA KÄSITELLYT HAKEMUKSET

2008 | 2009 | 2010 |

Vastaanotetut hakemukset | - | 140 | 181 |

Hakemuksiin annetut vastaukset | - | 134 | 152 |

Asetukseen (EY) N:o 1049/2001 perustuvia uudistettuja hakemuksia koskevat päätökset | 156 | 120 | 122 |

LOPPUTULOS

2008 | 2009 | 2010 |

Määrä | % | Määrä | % | Määrä | % |

36. KIELTÄVÄT VASTAUKSET PERUSTEENA KÄYTETYN POIKKEUKSEN MUKAAN (%)

ALKUPERÄISET HAKEMUKSET

2008 | 2009 | 2010 |

4 art. 1 kohdan a alakohdan ensimmäinen luetelmakohta – yleisen turvallisuuden suojaaminen | 0,18 | 1,36 | 1,94 |

4 art. 1 kohdan a alakohdan toinen luetelmakohta – puolustus- ja sotilasasioiden suojaaminen | 0,82 | 0,54 | 0,14 |

4 art. 1 kohdan a alakohdan kolmas luetelmakohta – kansainvälisten suhteiden suojaaminen | 10,24 | 8,17 | 9,83 |

4 art. 1 kohdan a alakohdan neljäs luetelmakohta – finanssi-, raha- tai talouspolitiikan suojaaminen | 2,9 | 2,09 | 2,15 |

4 art. 1 kohdan b alakohta – yksityiselämän ja yksilön koskemattomuuden suojaaminen | 5,98 | 6,99 | 9,76 |

4 art. 2 kohdan ensimmäinen luetelmakohta – taloudellisten etujen suojaaminen | 14,4 | 13,99 | 11,84 |

4 art. 2 kohdan toinen luetelmakohta –tuomioistuinkäsittelyn ja oikeudellisen neuvonannon suojaaminen | 6,52 | 9,81 | 7,32 |

4 art. 2 kohdan kolmas luetelmakohta – tarkastus-, tutkinta- ja tilintarkastustoimien suojaaminen | 26,63 | 27,61 | 26,63 |

4 art. 3 kohdan ensimmäinen alakohta – sellaisen päätöksentekomenettelyn suojaaminen, jossa ei ole vielä tehty päätöstä | 13,5 | 17,80 | 16,80 |

4 art. 3 kohdan toinen alakohta – sellaisen päätöksentekomenettelyn suojaaminen, jossa on jo tehty päätös: sisäiseen käyttöön osaksi neuvotteluja ja alustavia keskusteluja tarkoitetut mielipiteet | 15,22 | 7,81 | 9,62 |

4 art. 5 kohta – jäsenvaltion/kolmannen kieltävä vastaus | 3,62 | 3,81 | 3,94 |

yhteensä | 100 | 100 | 100 |

UUDISTETUT HAKEMUKSET

2008 | 2009 | 2010 |

4 art. 1 kohdan a alakohdan ensimmäinen luetelmakohta – yleisen turvallisuuden suojaaminen | 0,42 | 2,55 | 2,67 |

4 art. 1 kohdan a alakohdan toinen luetelmakohta – puolustus- ja sotilasasioiden suojaaminen | 0,42 | 0 | 0 |

4 art. 1 kohdan a alakohdan kolmas luetelmakohta – kansainvälisten suhteiden suojaaminen | 5,91 | 4,38 | 6,67 |

4 art. 1 kohdan a alakohdan neljäs luetelmakohta – finanssi-, raha- tai talouspolitiika suojaaminen | 0,84 | 3,28 | 3,33 |

4 art. 1 kohdan b alakohta – yksityiselämän ja yksilön koskemattomuuden suojaaminen | 5,06 | 14,23 | 9,33 |

4 art. 2 kohdan ensimmäinen luetelmakohta – taloudellisten etujen suojaaminen | 24,89 | 17,52 | 16,67 |

4 art. 2 kohdan toinen luetelmakohta –tuomioistuinkäsittelyn ja oikeudellisen neuvonannon suojaaminen | 3,8 | 5,47 | 10 |

4 art. 2 kohdan kolmas luetelmakohta – tarkastus-, tutkinta- ja tilintarkastustoimien suojaaminen | 27,85 | 25,91 | 32 |

4 art. 3 kohdan ensimmäinen alakohta – sellaisen päätöksentekomenettelyn suojaaminen, jossa ei ole vielä tehty päätöstä | 17,3 | 12,77 | 11,33 |

4 art. 3 kohdan toinen alakohta – sellaisen päätöksentekomenettelyn suojaaminen, jossa on jo tehty päätös: sisäiseen käyttöön osaksi neuvotteluja ja alustavia keskusteluja tarkoitetut mielipiteet | 12,24 | 13,87 | 8 |

4 art. 5 kohta – jäsenvaltion kieltävä vastaus | 1,27 | - | - |

yhteensä | 100 | 100 | 100 |

HAKEMUSTEN JAKAUTUMINEN ERI TEKIJÖIDEN MUKAAN

HAKIJOIDEN AMMATILLIS-YHTEISKUNNALLISEN ASEMAN MUKAAN (%)

2008 | 2009 | 2010 |

Akateemisten alojen edustajat | 31,03 | 21,29 | 23,24 |

Viranomaiset (muut kuin EU:n toimielimet) | 14,19 | 7,33 | 13,56 |

Asianajajat | 11,01 | 10,24 | 10,69 |

EU:n muut toimielimet | 6,3 | 3,77 | 8,32 |

Kansalaisyhteiskunta (eturyhmät, teollisuus, kansalaisjärjestöt jne.) | 18,26 | 9,85 | 8,18 |

Toimittajat | 2,46 | 2,02 | 3,35 |

Muut (ei ilmoitettu) | 16,75 | 45,5 | 32,68 |

yhteensä | 100 | 100 | 100 |

HAKEMUSTEN MAANTIETEELLISEN ALKUPERÄN MUKAAN (%)

2008 | 2009 | 2010 |

Belgia | 18,93 | 18,26 | 17,95 |

Saksa | 16,89 | 16,61 | 16,62 |

Ranska | 8 | 8,01 | 9,05 |

Italia | 8,54 | 7,18 | 8,85 |

Yhdistynyt kuningaskunta | 6,34 | 6,23 | 7,24 |

Espanja | 5,29 | 6,27 | 6,86 |

Alankomaat | 4,83 | 5,45 | 4,43 |

Tšekki | 1,26 | 1,11 | 4,23 |

Puola | 2,57 | 2,86 | 2,76 |

Ruotsi | 1,44 | 2,13 | 2,18 |

Itävalta | 2,11 | 1,98 | 2,08 |

Luxemburg | 2,61 | 1,71 | 1,99 |

Tanska | 2,45 | 1,63 | 2,02 |

Irlanti | 1,28 | 0,72 | 1,49 |

Kreikka | 1,93 | 1,06 | 1,22 |

Portugali | 1,5 | 1,61 | 1,16 |

Romania | 0,58 | 0,93 | 1,11 |

Suomi | 1,08 | 0,78 | 0,81 |

Unkari | 0,86 | 0,70 | 0,89 |

Bulgaria | 0,36 | 0,56 | 0,69 |

Slovakia | 0,24 | 0,50 | 0,56 |

Slovenia | 0,32 | 0,39 | 0,52 |

Liettua | 0,62 | 0,35 | 0,31 |

Malta | 0,2 | 0,30 | 0,22 |

Kypros | 0,22 | 0,20 | 0,20 |

Latvia | 0,28 | 0,06 | 0,13 |

Viro | 0,1 | 0,17 | 0,09 |

EU:n ulkopuoliset Euroopan maat | 2,12 | 0,83 | 0,50 |

Pohjois-Amerikka | 1,16 | 0,37 | 0,11 |

Australia ja Uusi-Seelanti | 0,14 | 0,07 | 0,09 |

Afrikka | 0,04 | 0,20 | 0,05 |

Etelä-Amerikka | 0,06 | 0,09 | 0,05 |

Aasia | 0,46 | 0,19 | 0,04 |

Muut (ei ilmoitettu) | 5,24 | 10,57 | 3,49 |

yhteensä | 100 | 100 | 100 |

ALAN MUKAAN (%)

Pääosasto / Yksikkö | 2008 | 2009 | 2010 |

SG – Pääsihteeristö | 9,38 | 10,10 | 11,64 |

COMP – Kilpailu | 7,18 | 7,03 | 9,07 |

JUST - Oikeusasiat + HOME – Sisäasiat (entinen JLS) | 6,69 | 7,74 | 8,38 |

MOVE – Liikenne ja liikkuminen + ENER – Energia (entinen TREN) | 8,18 | 8,02 | 7,14 |

MARKT – Sisämarkkinat | 7,28 | 7,27 | 6,14 |

ENV – Ympäristö + CLIMA – Ilmastotoimet | 6,07 | 8,37 | 6,07 |

SANCO – Terveys ja kuluttaja-asiat | 5,74 | 4,69 | 5,44 |

TAXUD – Verotus ja tulliliitto | 5,17 | 6,20 | 5,30 |

ENTR – Yritys- ja teollisuustoiminta | 5,91 | 4,55 | 4,48 |

RELEX – Ulkosuhteet | 2,39 | 2,25 | 3,29 |

AGRI – Maatalous | 3,6 | 4,07 | 3,15 |

REGIO – Aluepolitiikka | 3,42 | 3,67 | 3,06 |

TRADE – Kauppa | 2,72 | 2,08 | 3,06 |

DEVCO – kehitys- ja yhteistyö – EuropeAid (entinen DEV + AIDCO) | 3,22 | 2,75 | 2,77 |

EMPL – Työllisyys- ja sosiaaliasiat | 3,72 | 3,28 | 2,74 |

SJ – Oikeudellinen yksikkö | 1,75 | 1,80 | 2,68 |

ECFIN – Talous- ja rahoitusasiat | 1,23 | 1,87 | 2,32 |

HR - Henkilöstöhallinto ja turvallisuustoiminta (entinen ADMIN) + OIB + OIL - Infrastruktuuri- ja logistiikkatoimisto Bryssel ja Luxemburg + PMO – Henkilökohtaisten etuuksien hallinto- ja maksutoimisto | 4,54 | 3,15 | 2,29 |

RTD – Tutkimus ja innovointi, JRC – Yhteinen tutkimuskeskus | 1.36 | 1.74 | 1.82 |

INFSO – Tietoyhteiskunta | 2,3 | 2,29 | 1,79 |

ELARG – Laajentuminen | 1,5 | 1,74 | 1,47 |

BUDG – Budjetti | 1,07 | 1,07 | 1,24 |

EAC – Koulutus ja kulttuuri | 1,4 | 1,44 | 1,13 |

COMM – Viestintä | 0,85 | 0,41 | 0,74 |

MARE – Meri- ja kalastusasiat | 1,13 | 0,79 | 0,66 |

DGT – Kääntäminen | 0,32 | 0,13 | 0,36 |

ESTAT – Eurostat | 0,22 | 0,11 | 0,31 |

CAB – Komission jäsenten kabinetit | 0,43 | 0,30 | 0,28 |

ECHO – Humanitaarisen avun toimisto | 0,15 | 0,24 | 0,28 |

OLAF – Euroopan petostentorjuntavirasto | 0,62 | 0,24 | 0,27 |

OPOCE – Julkaisutoimisto | 0,05 | 0,19 | 0,19 |

EPSO – Euroopan unionin henkilöstövalintatoimisto | 0,23 | 0,26 | 0,14 |

IAS – Sisäinen tarkastus | 0,07 | 0,02 | 0,09 |

DIGIT – Tietotekniikka | 0 | 0,07 | 0,09 |

SCIC –Tulkkaus | 0,02 | 0,02 | 0,08 |

BEPA – Eurooppa-politiikan neuvonantajien toimisto | 0,07 | 0,06 | 0,03 |

yhteensä | 100 | 100 | 100 |

[1] EYVL L 145, 31.5.2001, s. 43.

[2] ”Arkaluonteisia ovat asiakirjat, jotka ovat peräisin toimielimistä tai niiden virastoista, jäsenvaltioista tai kolmansista maista tai kansainvälisistä järjestöistä ja joiden turvaluokitus on ”TRÈS SECRET / TOP SECRET”, ”SECRET” tai ”CONFIDENTIEL” kyseisen toimielimen niiden sääntöjen mukaisesti, joilla suojellaan Euroopan unionin tai sen yhden tai useamman jäsenvaltion olennaisia etuja 4 artiklan 1 kohdan a alakohdassa tarkoitetuilla aloilla, erityisesti yleisen turvallisuuden, puolustuksen ja sotilasasioiden osalta.” (9 artiklan 1 kohta).

[3] Euroopan oikeusasiamies on laatinut aiheesta erityisraportin.

[4] Ks. yksityiskohtaisemmat tiedot kaikista jäljempänä mainituista tapauksista verkkosivuilta http://curia.europa.eu/jurisp/cgi-bin/form.pl?lang=fi.

[5] Ks. tämän kertomuksen 7.4 jakso.

[6] Huom. komission käytettävissä ei ole vuoden 2008 osalta vertailutilastoja alkuperäisten ja uudistettujen hakemusten ”Vastaanotetut hakemukset” - ja ”Annetut vastaukset” –luokissa.

[7] Huom. yksi pyyntö voi koskea useaa eri asiakirjaa ja vastaukset voivat poiketa eri asiakirjojen kohdalla toisistaan.

[8] Huom. ”Annetut vastaukset” –luokka sisältää myös vastaukset, jotka annetaan jonkin muun asetuksen kuin asetuksen (EY) N:o 10498/2001 nojalla, kuten esim. asetuksen (EY) N:o 45/2001 soveltamisalaan kuuluvat vastaukset.